Diari Oficial de la Generalitat Valenciana


Sumari del DOGV 7117, del 24-09-2013 (2013/9020)

Notificació de la sentència dictada en el procediment ordinari número 830/2012.
-------------------------------------------------------------------------------

### Dades del document

Número de DOGV
:   7117

Data del DOGV
:   24-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9020


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el procediment ordinari número 830/2012. [2013/9020]  
Procediment ordinari 000830/2012  
De: Banco Santander, SA.  
Procuradora: M.ª Dolores Olucha Varella.  
Contra: Alexander Luis Pileta Ibarra i Yuriannis García Peña.  
Procurador/a: -  
En el present procediment de juí ordinari 830/2012, seguit a instàncies del Banco Santander, SA, contra Alexander Luis Pileta Ibarra i Yuriannis García Peña, s'ha dictat la sentència que, literalment, diu així:  
  
«Sentència número 100/2013  
Castelló de la Plana, 16 de juliol de 2013  
Sofía Díaz García, magistrada jutgessa del Jutjat de Primera Instància número 8 d'esta ciutat i partit judicial, he vist les actuacions precedents de juí ordinari registrades amb el número 830/2012, instades per la procuradora Dolores Olucha Varella, en nom i representació del Banco Santander, SA, assistit per la lletrada M.ª Dolores Monsonís Chordá, contra Alexander Luis Pileta Ibarra i Yuriannis García Peña, en reclamació d'una quantitat, i resolc:  
Dispositiva  
Estime parcialment la demanda interposada per la procuradora Dolores Olucha Varella, en nom i representació del Banco Santander, SA, declare nul·la la clàusula fixada sobre interessos moratoris i el gasto fixat per impagament de rebut, i condemne Alexander Luis Pileta Ibarra i Yuriannis García Peña a abonar a l'actor la quantitat de 10.887,11 euros, i cada part haurà d'abonar les costes causades a instàncies seues i les comunes a mitges.  
Notifiqueu la present resolució a les parts i indiqueu-los que en contra podran interposar davant d'este Jutjat un recurs d'apel·lació en el termini de vint dies des de la notificació d'esta resolució, per a la seua remissió posterior davant de l'Audiència Provincial, segons preveuen els articles 458 i següents de la Llei d'Enjudiciament Civil, en la redacció donada per la Llei 37/2011, de 10 d'octubre, de Mesures d'Agilització Processal.  
Expediu una testimoniança d'esta resolució per a la seua constància en les actuacions, i porteu l'original al llibre de sentències.  
Esta és la meua sentència, que pronuncie, mane i firme.  
De conformitat amb la disposició addicional quinzena de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, haurà de constituir un depòsit de 50 euros, que se li tornarà només en el cas que el recurs siga estimat. En cap cas s'admetrà una consignació per un import diferent de l'indicat. El depòsit haurà de ser ingressat en el compte de consignacions i depòsits número 4961/0000/02/número procediment, amb tants 0 a l'esquerra fins a completar 4 dígits incloent el número de procediment/10. En el camp «Concepte» s'haurà d'indicar el codi «02 civil-apel·lació» i la data de la resolució objecte de recurs amb el format dd/mm/aaa.  
  
Publicació. La sentència anterior va ser donada, llegida i publicada per la magistrada jutgessa que la va dictar, mentre celebrava audiència pública el mateix dia de la data; jo, la secretària judicial, en done fe.  
  
Castelló de la Plana, 16 de juliol de 2013.»  
I atés que els demandats, Alexander Luis Pileta Ibarra i Yuriannis García Peña, estan en parador desconegut, expedisc este per tal que els servisca de notificació de forma deguda.  
  
Castelló de la Plana, 19 de juliol de 2013.- La secretària judicial: Pilar Irles Martínez.